  Майя Бывальцева Ӧжыт лыдъем калыкъёслэн кылъёсынызы кырӟанъя Liet International калыккуспо конкурсын Татарстанысь удмурт кырӟась Павел Александров 3-тӥ инты басьтӥз. Вожвылъяськон Норвегиысь Каутокейноын 13-тӥ оштолэзе ортчиз. Вормисе потӥз Норвегиысь саам кырӟась Элла Мари Хетта Исаксен (Ella Marie Hætta Isaksen). Со 44 балл люказ. 39 баллэн кыкетӥ луиз Нидерландыысь фриз кылын кырӟась Aafke Zuidersma. Павел Александров «Ваньмыз ортче» кырӟанэныз солы 1 балл гинэ келяз. Удмурт кырӟась сцена вылэ 6 номер улын потӥз, солы юрттӥз крезьгурась Дмитрий Якимов. «3-тӥ инты!!! Кыкетӥ интылы 1 балл гинэ ӧз тырмы! Озьы ке но мон шумпотӥсько!!!! Финн-угоръёс устоосыз!», — гожтӥз Павел «» мерлыко вотэсысь бамаз. Вожвылъяськон улсын 8 выжы калыкъёслэн кылъёсынызы кырӟанъёс чузъяськизы. Россиысь удмуртъёс сяна, башкиръёс пыриськизы. Тегъёс: Лулчеберет вожвылъяськон удмуртъёс кырӟан  